**OSNOVNA ŠKOLA ''ŽRNOVNICA'' ŽRNOVNICA**

**Školski odbor Osnovne škole ''Žrnovnica'' Žrnovnica**

Hrvatskih velikana 41

21251 Žrnovnica

KLASA: 003-06/17-01/2

URBROJ: 2181-67-07-17-1

Žrnovnica, 2. ožujka 2017.

Na temelju članaka 126. i 127. Zakona o odgoju i obrazovanju u osnovnoj i srednjoj školi (˝Narodne novine˝, broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 7/17.) i članka 61. Statuta Osnovne škole ''Žrnovnica'' Žrnovnica Školski odbor Osnovne škole ''Žrnovnica'' Žrnovnica raspisuje

**N A T J E Č A J**

**za izbor i imenovanje ravnatelja/ice Škole**

**I.**

**Uvjeti:**

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij,

2. uvjeti propisani člankom 106. Zakona o odgoju i obrazovanju u osnovnoj i srednjoj školi,

3. najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

**II.**

Osim osobe koja je završila neki od studija iz točke I. redni broj 1. ovog Natječaja, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

**III.**

Iznimno, osoba koja ne ispunjava uvjete iz točke I. redni broj 1. ovog Natječaja ili točke II. ovog Natječaja, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (˝Narodne novine˝, broj: 59/90., 26/93., 27/93., 29/94., 7/96., 59/01., 114/01. i 76/05.).

**IV.**

**Uz pisanu prijavu** na natječaj kandidati su obvezni priložiti, u izvorniku ili ovjerenoj preslici, sljedeću dokumentaciju:

- životopis,

- dokaz o stečenoj stručnoj spremi (diploma),

- dokaz o državljanstvu (domovnica),

- dokaz o položenom stručnom ispitu odnosno dokaz da je osoba oslobođena obveze polaganja,

- dokaz o radnom iskustvu (potvrda ili elektronički zapis HZMO-a i potvrda osnovne i/ili srednje škole o vrsti i trajanju poslova),

- uvjerenje da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci),

- dokaz o obavljanju dužnosti ravnatelja u najmanje drugom uzastopnom mandatu za osobe koje se kandidiraju temeljem točke III. ovog Natječaja.

Ravnatelj/ica se imenuje na vrijeme od pet (5) godina.

Na natječaj se mogu javiti osobe oba spola.

Rok za podnošenje prijava na natječaj je osam (8) dana od dana objave natječaja.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijavu na natječaj s potrebnom dokumentacijom dostaviti na adresu: Osnovna škola ''Žrnovnica'' Žrnovnica, Hrvatskih velikana 41, 21251 Žrnovnica u zatvorenoj omotnici s naznakom ˝natječaj za ravnatelja - ne otvaraj˝.

Predsjednik Školskog odbora: Lidija Đerek, prof.